OpenLLM-France/wikimedia huggingface dataset:
# Tylochromis aristoma

Tylochromis aristoma és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 19,3 cm de longitud total.

## Distribució geogràfica

Es troba a Àfrica: República Democràtica del Congo.

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Stiassny, M. L. J. 1989. A taxonomic revision of the African genus Tylochromis (Labroidei, Cichlidae); with notes on the anatomy and relationships of the group. Ann. Mus. R. Afr. Cent. Ser. 8 Zool. Núm. 258: 1-161.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# IC 349

IC 349, també coneguda com a Nebulosa Merope de Barnard és una nebulosa que es troba a 36 arcmin (0,06 any llum) de l'estel Merope en el Cúmul de les Plèiades.
El telescopi espacial Hubble va poder captar a aquesta nebulosa l'any 1999. En la imatge, l'estel Merope va quedar retallat i se situaria en el quadrant superior dret. Els rajos de llum a la part superior de la imatge són un fenomen òptic conseqüència de les lents del telescopi, i no són característiques pròpies de IC 349. D'altra banda, els braços paral·lels que s'estenen des de la cantonada inferior esquerra cap a la part superior dreta són facetes albirades per primera vegada d'aquesta nebulosa.

## Referències

* 1 2 3 John C. Barentine «Barnard’s Merope Nebula (IC 349): An Interstellar Interloper». Astronomical Journal, 3, 01-03-1999, pàg. 1402–1407. DOI: 10.1086/300760.
* ↑ «Ghostly Reflections in the Pleiades» (en anglès). hubblesite.org, 06-12-2000. [Consulta: 25 juliol 2012].
* ↑ «IC 349 (Barnard's Merope Nebula)» (en anglès). daviddarling.info. [Consulta: 25 juliol 2012].
# Abercrombie

* Per a altres significats, vegeu «Lascelles Abercrombie».
Abercrombie és una població dels Estats Units d'Amèrica a l'estat de Dakota del Nord. Segons el cens dels Estats Units del 2000 tenia 296 habitants.

## Demografia

Segons el cens del 2000, Abercrombie tenia 296 habitants, 118 habitatges, i 73 famílies. La densitat de població era de 187,4 hab./km².
Dels 118 habitatges en un 35,6% hi vivien nens de menys de 18 anys, en un 54,2% hi vivien parelles casades, en un 5,1% dones solteres, i en un 38,1% no eren unitats familiars. En el 33,1% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,27.
Per edats la població es repartia de la següent manera: un 32,1% tenia menys de 18 anys, un 6,4% entre 18 i 24, un 31,8% entre 25 i 44, un 18,9% de 45 a 60 i un 10,8% 65 anys o més.
L'edat mediana era de 33 anys. Per cada 100 dones de 18 o més anys hi havia 113,8 homes.
La renda mediana per habitatge era de 34.167 $ i la renda mediana per família de 37.125$. Els homes tenien una renda mediana de 30.000 $ mentre que les dones 17.321 $. La renda per capita de la població era de 13.911 $. Entorn del 8,8% de les famílies i el 13,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Abercrombie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Abercrombie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Gaig nan

El gaig nan (Cyanolyca nanus) és una espècie d'ocell de la família dels còrvids (Corvidae) que habita boscos de les muntanyes del sud-est de Mèxic, a Veracruz, Puebla i Oaxaca.

## Referències

* ↑ «Gaig nan». Cercaterm. TERMCAT, Centre de Terminologia. Rev. 15-1-2021 (català)
# Angéla Németh

Angéla Németh (Budapest, 18 de febrer de 1946 - Budapest, 5 d'agost de 2014) fou una atleta i jugadora de bàsquet hongaresa, coneguda de casada com a Angéla Ránky, especialista en el llançament de javelina, que va competir durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on va guanyar la medalla d'or en la competició del llançament de javelina del programa d'atletisme. En la final superà a Mihaela Penes i Eva Janko, segona i tercera respectivament. Quatre anys més tard, als Jocs de Múnic, no aconseguí classificar-se per disputar la final de la mateixa prova, quedant eliminada en sèries.
En el seu palmarès també destaca una medalla d'or al Campionat d'Europa d'atletisme de 1969. El 1968 i 1969 fou escollida esportista hongaresa de l'any. A nivell nacional guanyà el campionat hongarès de javelina el 1968, 1969 i 1971. Millorà el rècord nacional de javelina en tres ocasions i fou la primera llançadora hongaresa de superar els seixanta metres. Com a jugadora de bàsquet arribà a ser internacional per Hongria.
Una vegada retirada va exercir de professora d'educació física a la Universitat Eötvös Loránd. Formà part del Comitè Olímpic Hongarès i del Consell Nacional d'Educació Física i Esport.

## Millors marques

* Llançament de javelina. 60,58 metres (1967)

## Referències

* ↑ MTI. «Gyász: elhunyt Németh Angéla olimpiai bajnok gerelyhajító - NSO» (en hongarès), 05-08-2014. [Consulta: 19 abril 2022].
* 1 2 3 «Olympedia – Angéla Németh-Ránky». [Consulta: 19 abril 2022].
* ↑ László, Balássy. «Magyar Olimpiai Bizottság - Elhunyt Németh Angéla» (en hongarès), 05-08-2014. [Consulta: 19 abril 2022].
* ↑ Fitxa a trackfield.brinkster.net
# Can Mas (Castellar de la Ribera)

Can Mas és una masia del terme de Ceuró, municipi de Castellar de la Ribera, a la comarca catalana del Solsonès, als peus del Serrat Escapçat. És una casa de planta quadrangular que consta de planta baixa, més un pis superior i unes golfes. El seu nom prové del mot en llatí Mansio i de la seva derivació mansus, que seguí derivant fins a la paraula «mas», que significa conjunt construccions i terres. El centre d'aquest conjunt, és a dir, l'habitacle principal s'anomenava «capmás», que va anar derivant fins a «Can Mas».

## Referències

* 1 2 «POUM Castellar de la Ribera - Can Mas» (pdf). Ajuntament de Castellar de la Ribera. [Consulta: 5 juny 2011].

## Enllaços externs

   * Fototeca del Solsonès: Article referit a aquesta masia

## Vegeu també

* Rasa dels Aumissers
# Hard Gay

Razor Ramon Hard Gay (レイザーラモン HG, també conegut com a Razor Ramon Sumitani) és el nom artístic de Masaki Sumitani (住谷正樹 Sumitani Masaki), humorista, nascut el 18 de desembre del 1975. Aquest personatge saltà a la popularitat a nivell nacional (Japó) gràcies a les seves aparicions en el show televisius dels dissabtes de la cadena de televisió japonesa TBS "Bakushō Mondai no Bakuten!" (Daibakuten) el 2005. Cal no confondre'l amb el lluitador professional nord-americà Scott Hall, qui va utilitzar l'àlies "Razor Ramon" durant la seva carrera.

## Referències

* ↑ «Hard Gay is Determined not to be a One-hit Wonder». Japan Zone, 06-04-2010. [Consulta: 26 gener 2017].
* ↑ «Tingle RPG: Gay as in Happy». YouTube/kobunheat. [Consulta: 6 setembre 2006].Plantilla:Dead Youtube links

## Enllaços externs

* (anglès) Bakafish Translations Hard Gay subtitulat en anglès.
* (anglès) Capítols d'en HG en anglès Arxivat 2007-09-28 a Wayback Machine.
# Hårteigen

L'Hårteigen és una muntanya característica situada al comtat de Vestland, Noruega. S'assenta damunt i és visible des de la immensa part del vast altiplà de Hardangervidda. La muntanya està situada al municipi d'Ullensvang, i es troba dins del Parc Nacional de Hardangervidda.
Amb una alçada de 1.690 msnm, el pic d'Hårteigen s'eleva 480 metres sobre l'altiplà circumdant, que és força planer. Es troba a uns 30 quilòmetres al nord-est de la ciutat d'Odda.
El primer element prové de l'antiga paraula nòrdica Harr que significa "gris" i l'últim element està relacionat amb el verb alemany zeigen, que significa 'mostrar'. En el gran i pla altiplà de Hardangervidda aquesta muntanya era important per als viatgers per a orientar-se.

## Referències

* 1 2 Store norske leksikon. «Hårteigen» (en noruec). [Consulta: 4 juny 2014].
# Acantopsis arenae

Acantopsis arenae és una espècie de peix de la família dels cobítids i de l'ordre dels cipriniformes.

## Hàbitat

Viu en zones de clima subtropical.

## Distribució geogràfica

Es troba a la Xina i al nord del Vietnam.

## Referències

* ↑ van Hasselt, J. C. 1823. Uittreksel uit een′ brief van Dr. J. C. van Hasselt, aan den Heer C. J. Temminck. Algem. Konst Letter-bode 130-133.
* ↑ BioLib (anglès)
* ↑ «Acantopsis arenae». Catalogue of Life. (anglès)
* ↑ The Taxonomicon (anglès)
* ↑ FishBase (anglès)
* ↑ Zhu, S.-Q. 1995. Synopsis of freshwater fishes of China. Jiangsu Science and Technology Publishing House i-v + 1-549.
* ↑ Nichols, J.T. 1943. The freshwater fishes of China. Natural history of Central Asia: Volum IX. The American Museum of Natural History, Nova York, Estats Units, 322 p.
* ↑ Hwang, H.C., I.Y. Chen i P.C. Yueh 1988. The freshwater fishes of China in colored illustrations. Vol. 2 Shanghai Sciences and Technology Press, Shanghai, Xina. 201 p.
* ↑ Ye, G. 1991 Cobitidae. p. 239-256. A J.-H. Pan, L. Zhong, C.-Y. Zheng, H.-L. Wu i J.-H. Liu (eds). 1991. The freshwater fishes of Guangdong Province. Guangdong Science and Technology Press, Guangzhou. 589 pp.
* ↑ Kottelat, M. 2001. Freshwater fishes of northern Vietnam. A preliminary check-list of the fishes known or expected to occur in northern Vietnam with comments on systematics and nomenclature. Environment and Social Development Unit, East Asia and Pacific Region. El Banc Mundial. Freshwater Fish. Vietnam (BOOK), juny: i-iii + 1-123 + 1-18.
# Llista Pim Fortuyn

Llista Pim Fortuyn (Pim Fortuyn Lijst) fou un partit polític neerlandès creat per Pim Fortuyn l'11 de febrer de 2002 quan dimití com a dirigent del Leefbaar Nederland, i el 21 de març anuncià una llista amb candidats nous en política basant-se en un programa basat en:
* Mà dura contra els immigrants que no s'integrin a la cultura neerlandesa
* Fortes mesures per a lluitar contra el crim
* Disminuir la burocràcia estatal
* Reduir les llistes d'espera als hospitals i mestres per a nadons a les escoles
Les seves propostes sobre immigració provocaren un agre debat i Fortuyn fou acusat de racisme, tot i que ell afirmava que no demanava deportacions i que només s'oposava als musulmans. També demanà l'abolició de l'article 1 de la constitució neerlandesa que prohibia la discriminació si l'exercici d'aquest article entrava en conflicte amb la llibertat d'expressió.
Pim Fortuyn fou assassinat el 6 de maig de 2002 per Volkert van der Graaf, i malgrat que alguns membres del partit denunciaren una conspiració, mai se'n va trobar cap prova.
Tot i això, es presentaren a les eleccions de 2002 amb Mat Herben com a cap i mantenint el nom de Fortuyn en la llista, i van obtenir 26 de 150, el segon partit més votat i formà coalició de govern Balkenende amb CDA i VVD. Però aviat es succeïren els escàndols: Philomena Biljhout hagué de dimitir per la seva implicació amb esquadrons de la mort a Suriname. Dos diputats seus abandonaren el partit sota acusació de manca de democràcia interna i formaren una nova facció, i enfrontaments entre els dos ministres de LPF, Herman Heinsbroek i Eduard Bornhoff.
El 16 d'octubre de 2002 el govern va caure per manca d'estabilitat i es convocaren noves eleccions el 2003. LPF es presentà amb enfrontaments interns i va perdre la major part del suport popular i fou reduït a 8 escons. Els 8 parlamentaris abandonaren el partit i intentaren formar un altre, mentre el 2005 el diputat Hilbrand Nawijn fou acusat de relacionar-se amb Filip Dewinter, de Vlaams Belang. Aleshores se separà del partit i formà el Grup Nawijn.
A les eleccions de 2006 no va obtenir representació com a Lijst Vijf Fortuyn, liderada pel seu germà Marten Fortuyn, ja que només obtingué 22.000 vots i cap escó. El 20 d'agost de 2007 va decidir dissoldre's. Als cinc municipis on té representants continuaran fins a les eleccions de 2010

## Enllaços externs

* Web oficial Arxivat 2006-11-29 a Wayback Machine.
* La Tragèdia de Pim Fortuyn, perspectiva catòlica
# Tarongina

* Aquest article tracta sobre la flor del taronger. Si cerqueu la tarongina (planta lamiàcia medicinal), vegeu «Melissa».
La tarongina o nafa és la flor del taronger. La tarongina conté hesperidina i és emprada com a condiment. També, per extensió, s'anomena tarongina les flors d'altres cítrics com el llimoner i el poncem. És un ingredient essencial en diverses infusions per les seves propietats sedants. De la flor de cítrics es destil·la també un oli essencial.
Aquesta flor és considerada com la flor nacional del País Valencià.

## Usos medicinals

En general, els seus efectes calmants ajuden a eliminar les molèsties d'ansietat nerviosa com ara còlics, mal de cap, desmais i de la menstruació.
L'aigua de tarongina és una infusió de pètals secs de cítrics.
Principis actius: flors: oli essencial de "neroli" (0,15%): limonè, linalol, nerol, antranilat de metil. Fulles: oli essencial de "petit grain" (0,15%), heteròsids flavònics, principi amarg. Polpa: àcids orgànics (cítric, màlic, ascòrbic), sucres. Pericarpi: oli essencial (0,5%), ric en limonè, aldehids; cumarina: auraptè i pectina.

## Altres usos

El perfum de tarongina és, tradicionalment, un perfum casolà que es fa macerant en alcohol els pètals. També es fa servir en pastisseria i per a fer dolços.

## Referències

* ↑ «nafa». Diccionari normatiu valencià. Acadèmia Valenciana de la Llengua.
* 1 2 «Tarongina». Plantas útiles: Linneo. Arxivat de l'original el 2009-12-01. [Consulta: 27 novembre 2009].

## Enllaços externs

* Propietats medicinals.
# Colibrí ermità d'Auguste

El colibrí ermità d'Auguste (Phaethornis augusti) és una espècie d'ocell de la família dels troquílids (Trochilidae) que habita clars del bosc, vegetació secundària i matolls de les terres baixes i muntanyes de l'est de Colòmbia, nord i sud de Veneçuela i oest de Guyana.

## Referències

* ↑ «Colibrí ermità d'Auguste». Cercaterm. TERMCAT, Centre de Terminologia. Rev. 11 octubre 2024(català)
# Erik Skjoldbjærg

Erik Skjoldbjærg (Tromsø, 14 de desembre de 1964) és un director i guionista noruec més conegut per co-escriure el guió i dirigir el film Insomnia i dirigir Prozac Nation.
La seva pel·lícula Pioneer va ser seleccionada per a ser projectada a la secció de presentació especial de l'edició del 2013 del Festival Internacional de Cinema de Toronto.

## Filmografia

Com a director
* Vinterveien (Near Winter, curtmetratge, 1993, també com a guionista)
* Close to Home (curtmetratge, 1994, també com a guionista)
* Spor (1996, també com a escriptor)
* Insomnia (1997, també com a guionista)
* Prozac Nation (2001)
* Skolen (sèrie de televisió, 2004)
* En folkefiende (obra original: Un enemic del poble (teatre), 2005, també com a guionista)
* Størst av alt (sèrie de televisió, 3 episodis, 2006)
* Nokas (2010)
* Pioneer (2013, també com a guionista)
* Pyromaniac (2016)

### Com a guinista

* Insomnia (1997). Reversionada el 2002 per Christopher Nolan)

## Referències

* ↑ «Pioneer» (en anglès). TIFF. Festival'13. Arxivat de l'original el 9 d’octubre 2013. [Consulta: 9 maig 2018].
# Ed Skrein

Edward George Skrein (/skraɪn/; Camden, Londres, 29 de març de 1983) és un ràpper i un actor anglés. Fora de la seua carrera musical és conegut per els seus papers com a Daario Naharis en la tercera temporada de Game of Thrones, com a Frank Martin Jr. a The Transporter Refueled, com a Francis Freeman/Ajax a Deadpool, i com el caçador-guerrer arrogant dit Zapan a Alita: Battle Angel.

## Filmografia

Pel·lícula :
| Any | Títol | Paper | Notes |
| 2012 | Piggy | Jamie | |
| 2012 | Ill Manors | Edward "Ed" Richardson | |
| 2012 | Sweeney, TheThe Sweeney | David | |
| 2013 | Goldfish | Vincent | Curtmetratge |
| 2014 | Northmen: A Viking Saga | Hjorr | |
| 2015 | Sword of Vengeance | Treden | |
| 2015 | Tiger House | Callum | |
| 2015 | Kill Your Friends | Danny Rent | |
| 2015 | Transporter Refueled, TheThe Transporter Refueled | Frank Martin Jr. | |
| 2016 | Deadpool | Francis Freeman/ Ajax | Premi de Cinema de MTV a la millor lluita (amb Ryan Reynolds) Nominat – Premis Tria dels Joves per a Dolent de Pel·lícula Nominat – Premi de Cinema de MTV per a Dolent de Pel·lícula |
| 2016 | Model, TheThe Model | Shane White | |
| 2018 | In Darkness | Marc | |
| 2018 | Patrick | Vet | |
| 2018 | Tau | Alex | |
| 2018 | Little River Run | | Curtmetratge; Director & Guionistes Premi del Jurat Juvenil del Festival de Curtmetratges Encounters |
| 2018 | If Beale Street Could Talk | Agent Bell | |
| 2019 | Alita: Battle Angel | Zapan | |
| 2019 | Maleficent: Mistress of Evil | | Postproducció |
| 2019 | Midway | Tinent Dick Best | Postproducció |
| 2019 | Born a King | Philby | Postproducció |
| N/S | Mona Lisa and the Blood Moon | | Postproducció |

## Referències

* ↑ «British actor Ed Skrein takes over Jason Statham's 'Transporter' duties». Reuters, 02-09-2015. [Consulta: 28 setembre 2018]. «Skrein is an Austrian name and rhymes with 'wine', he explained.»

## Enllaços externs

* Ed Skrein a Rotten Tomatoes (anglès)
# Rondó en do major (Chopin)

El Rondó en do major, op. 73, és una obra per a piano de Frédéric Chopin, amb una altra versió per a dos pianos, composta l'any 1828, als 18 anys. Existeix el manuscrit tot i que manca el títol o indicacions de tempo; les indicacions estan complets només en la primera pàgina i en les pàgines següents les anotacions són esporàdiques.
Aquest rondó originalment estava pensat com una obra per a piano sol, però Chopin el va revisar per a compondre una obra per a dos pianos el 1828. No obstant això, Chopin no va permetre que es publiquessin, i l'obres es van quedar en la seva cartera fins a ser publicada pòstumament el 1855. L'obra compta amb un molt encantador, nostàlgic, episodi en mode menor, que es repeteix un parell de vegades, i què els experts en el folklore jueu han vist d'una procedència jueva.

## Referències

* ↑ «Manuscripts». Narodowy Instytut Fryderyka Chopina. Arxivat de l'original el 2016-03-03. [Consulta: 11 agost 2015].
* ↑ Tomaszewski, Mieczysław. «Compositions:Rondo in C major (Op. 73)». © Narodowy Instytut Fryderyka Chopina. Arxivat de l'original el 2011-05-12. [Consulta: 11 agost 2015].
# Icosaedrita

La icosaedrita és un mineral de la classe dels elements natius. Rep el seu nom per la simetria icosaèdrica del seu arranjament atòmic intern, tal com s'observa en el seu patró de difracció.

## Característiques

La icosaedrita és un element de fórmula química Al$_{63}$Cu$_{24}$Fe$_{13}$. Va ser aprovada com a espècie vàlida per l'Associació Mineralògica Internacional l'any 2010.
És el primer quasicristall descrit com una espècie mineral. L'any 2011, Dan Shechtman va rebre el Premi Nobel de Química pel seu descobriment del primer quasicristall. L'any anterior, aquesta espècie de Luca Bindi, el primer quasicristall d'origen natural, va ser aprovat com a nou mineral per la Comissió de Nous Minerals i Classificació Mineral, amb el codi IMA2010-042. El 2012, el grup de Bindi va publicar proves que la icosaedrita natural és d'origen extraterrestre. Es forma amb altres aliatges de coure, alumini i ferro, i un conjunt de silicats i òxids com el diòpsid, la forsterita, l'espinel·la i l'stishovita, un polimorf de SiO₂ d'extremadament alta pressió que conté icosaedrita com a inclusions. La formació i la composició d'isòtops d'oxigen són coherents amb la formació fora de la Terra, concretament en una inclusió rica en calci i alumini en un meteorit condritic CV3.
Segons la classificació de Nickel-Strunz la icosaedrita pertany a «01.AA - Metalls i aliatges intermetàl·lics de la família coure-cupalita» juntament amb els següents minerals: alumini, coure, or, plom, níquel, plata, steinhardtita, auricuprur, cuproaurur, tetraauricuprur, anyuiïta, khatyrkita, novodneprita, cupalita, hunchunita, stolperita, hollisterita, kryachkoïta i proxidecagonita.

## Formació i jaciments

Va ser descoberta al meteorit Khatyrka, una condrita carbonatada trobada l'any 2011 al rierol Listvenitovyi, al massís Iomrautvaam, dins el Districte Federal de l'Extrem Orient, a Rússia. Al meteorit han estat trobades més d'una trentena d'espècies minerals diferents, de les quals 8 han estat descobertes a la seva composició.

## Referències

* ↑ «Icosahedrite» (en anglès). Mindat. [Consulta: 27 novembre 2017].
* ↑ «Khatyrka meteorite, Listvenitovyi stream, Khatyrka river, Chetkinvaiam tectonic melange, Iomrautvaam Massif, Koryak Upland (Koriak; Koriakskhiye), Koriak Autonomous Okrug, Far-Eastern Region, Russia» (en anglès). Mindat. [Consulta: 28 novembre 2017].
# Acords d'associació de la Unió Europea

Els Acords d'associació de la Unió Europea són instruments del dret comunitari. Es tracta d'una relació contractual entre la Unió Europea i tercers països que garanteixen una col·laboració econòmica estreta i suport financer. Trobem aquest tipus d'acord en dues situacions:
* A fi de mantenir vincles especials entre alguns estats membres i tercers països
* Amb vista a una possible adhesió a la Unió i a la construcció d'una unió duanera amb un estat o un grup d'estats.
Els Acords de col·laboracció de la Unió Europea també són instruments del dret comunitari, però tenen un abast menor que els acords d'associació i el seu objectiu prioritari principal, tot i que no és l'únic, és desenvolupar una col·laboració entre la Unió Europea i els països del Magrib.

## Referències

* 1 2 «La configuració de la Unió Europea». Arxivat de l'original el 2010-06-15. [Consulta: 7 gener 2010].
Relacions exteriors de la Unió Europea :
Relacions bilaterals :
Relacions i iniciatives multilaterals :
# Anna Severine Lindeman

Anna Severine Lindeman (Trondheim, 29 d'octubre de 1859 - Oslo, 24 de juny de 1938) fou una professora i compositora noruega pertanyent a la nissaga Lindeman.
Els seu avis van ser l'organista Ole Andreas Lindeman i Anna Severine nascuda Hickmann. Anna Lindeman va aprendre a tocar piano de la mà de la germana del seu pare, Severine Dos, i es va ensenyar a llegir la música i l'harmonia de la seva tia Juliane Cathrine Lindeman Krogness (1816-1879) i l'oncle Just (1822-1894). Va viatjar des de Trondheim fins a Christiania (ara Oslo) al voltant de 1878 amb el seu cosí dotat musicalment Astrid Lindeman Swensen (1855-1936) i es va dedicar a la música. En 1884 es va casar amb el seu cosí, l'organista Peter Brynie (1855-1930). Després de mig any a Dresden, (Alemanya), on Anna Severine es va dedicar a l'ensenyament privat de piano, la família Lindeman va fundar una escola de música a Christiania, que més tard va passar a denominar-se Conservatori de Música d'Oslo el 1892. El marit de Lindeman va ser cap del conservatori, i va ensenyar a l'escola de 1912 endavant. El seu fill Trygve (1896-1979) va ser un violoncel·lista i va succeir al seu pare com a cap del conservatori l'any 1928. La seva filla, Signe Augusta (1895-1974) també fou compositora.
Lindeman va continuar component després de la mort del seu marit. Les seves composicions inclouen cançons, quartet de corda, peces de cambra per a piano i peces de cambra per a violí o violoncel amb piano.

## Referències

* 1 2 3 Dahm, Cecilie. «Anna Lindeman», 28-09-2014.
* ↑ «Fikk stor betydning for konservatoriet - Lindemans Legat».